Borgund kraftverk

Borgund kraftverk er et vannkraftverk i Lærdal kommune i Vestland.

Borgund vannkraftverk i Sogn og Fjordane står for store deler av kraftproduksjonen til Østfold Energi.

Kraftverket ligger i Lærdal kommune og omfatter kraftstasjonene Borgund, Eldrevatn og Øljusjøen. Det samlede nedslagsfelt er på 404 kvadratkilometer.

Borgund kraftstasjon 
På Lo, noen få kilometer ovenfor Borgund stavkirke, ligger Borgund kraftstasjon, den klart største kraftstasjonen til selskapet. 

Fasaden er relativt anonym, men selve stasjonen ligger 160 meter under bakken. Kraftverket utnytter et fall på hele 873 meter, og for å komme ned i turbinhallen må man kjøre 1,3 kilometer nedover i fjellet. Kraftstasjonen, som sto ferdig i 1974, har de siste årene vært gjennom flere store rehabiliteringsprosjekter. 

Kraftverkets inntaksmagasin i Vassetevatnet som reguleres mellom 1125 og 1095 moh.

Øjusjøen, Eldrevatn, Store og Vesle Juklavatn er også magasiner som utnyttes i regulerlingen.  Magasinkapasiteten er på 270,5 mill. m3

Installert effekt er 212 MW fra to peltonturbiner hver på 106 MW, og midlere årsproduksjon er på 985 GWh.

Lærdalselva som reguleres av kraftverket er en viktig lakseelv og det stilles derfor krav til minstevannføring og mulighet for å slippe vann forbi turbinene ved driftsstopp. . Utbyggingen foregikk etappevis i årene 1971 til 1974.

Kraftverket er eid av Østfold Energi.

Referanser

Kilder
 
 NVE vannkraftdatabase
 Kraftverk Østfold Energi

Se også
 Øljusjøen kraftverk
 Stuvane kraftverk
 Lærdal
 Lærdalselva
 Lærdalstunnelen
 Lærdalsøyri
 Gamle Lærdalsøyri
 Borgund stavkirke
 Borgund (Sogn og Fjordane)
 Aurlandsveien
 Eldrevatnet

Vannkraftverk i Vestland
Østfold Energi
Kraftverk i Lærdal
Lærdalsvassdraget
Kraftverk etablert i 1974